CELEX: 32009D0180
Language: da
Date: 2009-03-11 00:00:00
Title: 2009/180/EF: Kommissionens beslutning af 11. marts 2009 om offentliggørelse, med forbehold, af standard EN 12312-9:2005 Lufthavnsudstyr — Specifikke krav — Del 9: Container-/palletudstyr i overensstemmelse med Europa-Parlamentets og Rådets direktiv 98/37/EF (meddelt under nummer K(2009) 1551) (EØS-relevant tekst)

12.3.2009   
            
            
               DA
            
            
               Den Europæiske Unions Tidende
            
            
               L 67/85
            
         
      KOMMISSIONENS BESLUTNING
   
   af 11. marts 2009
   om offentliggørelse, med forbehold, af standard EN 12312-9:2005 »Lufthavnsudstyr — Specifikke krav — Del 9: Container-/palletudstyr« i overensstemmelse med Europa-Parlamentets og Rådets direktiv 98/37/EF
   (meddelt under nummer K(2009) 1551)
   (EØS-relevant tekst)
   (2009/180/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 98/37/EF af 22. juni 1998 om indbyrdes tilnærmelse af medlemsstaternes lovgivning om maskiner (1), særlig artikel 6, stk. 1,
   under henvisning til udtalelse fra det stående udvalg, der er nedsat ved artikel 5 i Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter samt forskrifter for informationssamfundets tjenester (2), og
   ud fra følgende betragtninger:
   
               (1)
            
            
               Når en national standard, der gennemfører en harmoniseret standard, hvis reference er blevet offentliggjort i Den Europæiske Unions Tidende, omfatter et eller flere af de væsentlige sikkerheds- og sundhedskrav, der er anført i bilag I til direktiv 98/37/EF, forudsættes maskiner, der er fremstillet i overensstemmelse med denne standard, at være i overensstemmelse med de relevante væsentlige krav.
            
         
               (2)
            
            
               I medfør af artikel 6, stk. 1, i direktiv 98/37/EF har Frankrig fremsat formel indsigelse med hensyn til standard EN 12312-9:2005 »Lufthavnsudstyr — Specifikke krav — Del 9: Container-/palletudstyr« vedtaget af Den Europæiske Standardiseringsorganisation (CEN) den 21. marts 2005, hvis reference er offentliggjort i Den Europæiske Unions Tidende
                   (3).
            
         
               (3)
            
            
               En af de største risici i forbindelse med container- og palletudstyr i lufthavne er risikoen for fald fra hævet arbejdsposition og andre positioner, som operatørerne har adgang til, når de betjener lastdøre og håndterer laster. Foranstaltningerne til beskyttelse mod denne risiko skal være effektive, samtidig med at de tager hensyn til luftfartøjets form og ikke beskadiger luftfartøjet.
            
         
               (4)
            
            
               Kommissionen har efter at have undersøgt standard EN 12312-9:2005 fastslået, at den ikke er i overensstemmelse med de væsentlige sikkerheds- og sundhedskrav i punkt 1.5.15 i bilag I til direktiv 98/37/EF om risiko for at falde samt de væsentlige sundhedskrav i bilagets punkt 1.1.2, litra b), om principper for integrering af sikkerheden. Navnlig standardens punkt 5.6 »Crushing, shearing and falling« indeholder ikke specifikationer for valg, konstruktion, placering og fremstilling af de anordninger, der skal beskytte mod fald fra container- og palletudstyr, men henviser kun til de generelle specifikationer i EN 1915-1:2001 »Lufthavnsudstyr — Generelle krav — Del 1: Generelle sikkerhedskrav«, som beskriver de forskellige beskyttelsesanordninger, der kan anvendes.
            
         
               (5)
            
            
               Af hensyn til sikkerheden og retssikkerheden bør offentliggørelsen i Den Europæiske Unions Tidende af referencen for standarden EN 12312-9:2005 derfor være ledsaget af en passende advarsel.
            
         
               (6)
            
            
               Medlemsstaterne bør ved offentliggørelsen af referencen for nationale standarder til gennemførelse af standard EN 12312-9:2005 indsætte en lignende advarsel —
            
         VEDTAGET FØLGENDE BESLUTNING:
   Artikel 1
   Referencen for standard EN 12312-9:2005 »Lufthavnsudstyr — Specifikke krav — Del 9: container-/palletudstyr« offentliggøres i Den Europæiske Unions Tidende som angivet i bilaget.
   Artikel 2
   Når medlemsstaterne i medfør af artikel 5, stk. 2, i direktiv 98/37/EF offentliggør referencen for den nationale standard til gennemførelse af den harmoniserede standard EN 12312-9:2005, offentliggør de samtidig hermed en advarsel, som er identisk med den i bilaget til nærværende beslutning fastlagte.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 11. marts 2009.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 207 af 23.7.1998, s. 1.
   
      (2)  EFT L 204 af 21.7.1998, s. 37.
   
      (3)  EUT C 336 af 31.12.2005, s. 12.
   
      BILAG
      Offentliggørelse af titler og referencer for europæiske harmoniserede standarder i henhold til direktiv 98/37/EF
      
                  ESO (1)
                  
               
               
                  Den harmoniserede standards reference og titel
                  (og referencedokument)
               
               
                  Første offentliggørelse i EUT
               
               
                  Reference for erstattet standard
               
               
                  Formodning om overensstemmelse med den erstattede standard ophører den (dato)
                  Anm. 1
               
            
                  CEN
               
               
                  EN 12312-9:2005
                  Lufthavnsudstyr — Specifikke krav — Del 9: Container-/palletudstyr
               
               
                  31.12.2005
               
               
                  —
               
               
                   
               
            
                  
                              
                                 Advarsel:
                              
                           
                           
                              Denne offentliggørelse vedrører ikke punkt 5.6 i standarden, idet anvendelsen heraf ikke medfører formodning om overensstemmelse med de væsentlige sikkerheds- og sundhedskrav i punkt 1.5.15 i bilag I til direktiv 98/37/EF samt kravet i punkt 1.1.2, litra b), i nævnte bilag.
                           
                        
            
                  Anm. 1
               
               
                  Formodning om overensstemmelse vil normalt ophøre på den tilbagetrækningsdato, der fastsættes af det europæiske standardiseringsorgan, men brugerne af disse standarder gøres opmærksomme på, at den i særlige tilfælde kan ophøre på et andet tidspunkt.
               
            Bemærk:
      
                  —
               
               
                  Oplysninger om, hvorvidt standarder er disponible, kan fås enten hos de europæiske standardiseringsorganer eller hos de nationale standardiseringsorganer; en liste over disse er vedlagt som bilag til 98/34/EF.
               
            
                  —
               
               
                  Offentliggørelsen af referencerne i Den Europæiske Unions Tidende betyder ikke, at standarderne findes på alle fællesskabssprog.
               
            Yderligere oplysninger om harmoniserede standarder kan findes på internetadressen:
      http://europa.eu.int/comm/enterprise/newapproach/standardization/harmstds/
      
         (1)  ESO: europæisk standardiseringsorgan:
      
                  —
               
               
                  CEN: rue de Stassart/de Stassartstraat 36, 1050 Bruxelles/Brussel, Belgique/België, tél./tel. + 3225500811; fax + 3225500819 (http://www.cen.eu).